pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม. เคาะงบ 4,900 ล้านบาท แก้ไขหนี้ทั้งระบบ
วันพฤหัสบดีที่ 21 ธันวาคม 2566
ครม. เคาะงบ 4,900 ล้านบาท แก้ไขหนี้ทั้งระบบ
.....
ที่ประชุมครม. (19 ธ.ค. 66) อนุมัติแนวทางการแก้ไขหนี้ทั้งระบบ เพื่อบรรเทาความเดือดร้อนให้กับประชาชน ช่วยให้สามารถผ่อนชําระหนี้ได้สอดคล้องกับศักยภาพในการหารายได้ พร้อมทั้งผลักดันให้ประชาชนสามารถเข้าถึงสินเชื่อในระบบได้อย่างเหมาะสมเป็นธรรม แบ่งเป็น 3 มาตรการ ดังนี้
1) มาตรการพักหนี้ผู้ประกอบการ SME ที่ได้รับผลกระทบจากโรคโควิด 19
2) มาตรการสินเชื่อเพื่อช่วยเหลือและรองรับลูกหนี้นอกระบบ
3) มาตรการช่วยเหลือลูกหนี้รายย่อยที่ได้รับผลกระทบจากโรคโควิด 19 ตามโครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากโรคโควิด 19
.
โดยอนุมัติวงเงินงบประมาณ จากงบประมาณรายจ่ายประจําปี 4,900 ล้านบาท เพื่อใช้แก้ไขหนี้ทั้งระบบ แบ่งเป็นช่วยเหลือกลุ่ม SME 400 ล้านบาท และช่วยเหลือลูกหนี้นอกระบบ 4,500 ล้านบาท
.
ส่วนการช่วยเหลือลูกหนี้รายย่อยที่ได้รับผลกระทบจากโรคโควิด 19 ส่วนใหญ่เป็นของแบงก์รัฐ และบรรษัทประกันสินเชื่ออุตสาหกรรมขนาดย่อม (บสย.) ให้สํารองเงินไปก่อน และตั้งงบประมาณขอคืนจากสํานักงบประมาณอีกครั้ง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“พัชรวาท” กำชับเข้มทุกหน่วยงานรายงานผลแก้ฝุ่นทุก 7 วัน พร้อมผลักดันงบกลางป้องกันแก้ไขปัญหาฝุ่น PM2.5 กรณีฉุกเฉินจำเป็น ปี 2567
วันพฤหัสบดีที่ 21 ธันวาคม 2566
“พัชรวาท” กําชับเข้มทุกหน่วยงานรายงานผลแก้ฝุ่นทุก 7 วัน พร้อมผลักดันงบกลางป้องกันแก้ไขปัญหาฝุ่น PM2.5 กรณีฉุกเฉินจําเป็น ปี 2567
“พัชรวาท” กําชับเข้มทุกหน่วยงานรายงานผลแก้ฝุ่นทุก 7 วัน พร้อมผลักดันงบกลางป้องกันแก้ไขปัญหาฝุ่น PM2.5 กรณีฉุกเฉินจําเป็น ปี 2567
“พัชรวาท” กําชับเข้มทุกหน่วยงานรายงานผลแก้ฝุ่นทุก 7 วัน พร้อมผลักดันงบกลางป้องกันแก้ไขปัญหาฝุ่น PM2.5 กรณีฉุกเฉินจําเป็น ปี 2567
วันที่ 21 ธันวาคม 2566 เวลา 13.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมคณะกรรมการจัดการปัญหามลพิษทางอากาศเพื่อความยั่งยืน ครั้งที่ 2/2566 โดยมี นายกิตติรัตน์ ณ ระนอง ประธานที่ปรึกษาของนายกรัฐมนตรี เป็นรองประธานคนที่ 1 รัฐมนตรีว่าการกระทรวงมหาดไทย เป็นรองประธานคนที่ 2 และ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ทําหน้าที่กรรมการและเลขานุการ พร้อมด้วย ผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุมอารีย์สัมพันธ์ อาคารกรมการเปลี่ยนแปลงสภาพภูมิอากาศและสิ่งแวดล้อม เพื่อเร่งรัดหน่วยงานดําเนินการตามมาตรการแก้ไขปัญหาฝุ่น PM2.5 ปี 2567 ซึ่งคณะรัฐมนตรีได้มีมติเห็นชอบเมื่อวันอังคารที่ 19 ธันวาคม 2566 และเนื่องจากสถานการณ์ฝุ่นในช่วงนี้ มีค่าเพิ่มสูงขึ้นในหลายพื้นที่ จึงได้กําชับให้หน่วยงานกระทรวงเกษตรและสหกรณ์ กรมการขนส่งทางบก สํานักงานตํารวจแห่งชาติ จังหวัดในภาคเหนือ กรุงเทพมหานครและปริมณฑล ต้องควบคุมต้นตอที่ทําให้เกิดฝุ่นอย่างเข้มข้น โดยเฉพาะต้องควบคุมไม่ให้มีการเผาในช่วง 2-3 เดือนนี้อย่างเข้มงวด เคร่งครัดจับปรับรถยนต์ควันดํา และเพิ่มความเข้มงวดกวดขันเรื่องวินัยจราจร พร้อมกําชับให้ทุกหน่วยงานรายงานผลการดําเนินการตามมาตรการแก้ไขปัญหาฝุ่น PM2.5 ให้ถี่ขึ้นเป็นทุก 7 วัน
โดยภายหลังการประชุมฯ พล.ต.อ.พัชรวาท ได้มอบหมายให้ นายจตุพร บุรุษพัฒน์ ปกท.ทส. ให้ข้อมูลแก่สื่อมวลชนถึงสรุปผลการประชุมที่สําคัญว่า วันนี้ ที่ประชุมได้มีมติ เห็นชอบที่จะผลักดันให้มีการจัดตั้งงบประมาณเพื่อการป้องกันและแก้ไขปัญหาฝุ่นละออง PM2.5 โดยแบ่งเป็นการขอรับการจัดสรรงบกลางเพื่อเป็นเงินสํารองจ่ายกรณีฉุกเฉินหรือจําเป็น ปี 2567 และการจัดตั้งงบประมาณโดยกําหนดเป็น “แผนงานยุทธศาสตร์การจัดการปัญหาฝุ่นละออง PM2.5” ในปีงบประมาณ พ.ศ. 2568 เพื่อเป็นเครื่องมือและกลไกในการบูรณาการบริหารจัดการ แก้ไขปัญหาฝุ่นละออง PM2.5 ของทุกหน่วยงานที่เกี่ยวข้อง รวมถึงจังหวัดและองค์กรปกครองส่วนท้องถิ่นที่จะต้องมี เป้าหมายร่วมกัน คือ ค่าเฉลี่ยฝุ่นละออง PM2.5 และจํานวนจุดความร้อนต้องลดลง นอกจากนี้ ยังได้เห็นชอบการจัดตั้งศูนย์ปฏิบัติการเพื่อแก้ไขปัญหามลพิษทางอากาศกรุงเทพมหานคร โดยมี ผู้ว่าราชการกรุงเทพมหานครเป็นผู้อํานวยการศูนย์ฯ เพิ่มเติม นอกเหนือจากที่จัดตั้งไว้แล้วใน 17 จังหวัดภาคเหนือ และ 5 จังหวัดในปริมณฑล เพราะพื้นที่กรุงเทพมหานครเป็นพื้นที่สําคัญของประเทศที่ประสบวิกฤตฝุ่น PM2.5 และได้มอบหมายให้กระทรวงสาธารณสุขเชื่อมโยงศูนย์ปฏิบัติการตอบโต้ภาวะฉุกเฉินด้านการแพทย์และสาธารณสุขกรณีหมอกควันและฝุ่นละอองขนาดเล็ก (PHEOC) กับศูนย์สื่อสารการแก้ไขปัญหามลพิษทางอากาศและศูนย์ปฏิบัติการระดับจังหวัดเพื่อแก้ไขปัญหามลพิษทางอากาศ ให้มีการบูรณาการและสื่อสารข้อมูลที่ครอบคลุมในทุกมิติทั้งการแก้ไขปัญหาฝุ่นและด้านสุขภาพอนามัยของประชาชน
รัฐบาลไทย-ข่าวทำเนียบรัฐบาล-คำสั่งห้ามการออกใบอนุญาตพกอาวุธปืนเป็นเวลา 1 ปี เริ่มมีผลบังคับตั้งแต่วันนี้ 20 ธ.ค.66
วันพฤหัสบดีที่ 21 ธันวาคม 2566
21/12/2566
คําสั่งห้ามการออกใบอนุญาตพกอาวุธปืนเป็นเวลา 1 ปี เริ่มมีผลบังคับตั้งแต่วันนี้ 20 ธ.ค.66
คําสั่งห้ามการออกใบอนุญาตพกอาวุธปืนเป็นเวลา 1 ปี เริ่มมีผลบังคับตั้งแต่วันนี้ 20 ธ.ค.66
น.ส.ไตรศุลี ไตรสรณกุล เลขานุการ รมว.มหาดไทย และ โฆษกกระทรวงมหาดไทย กล่าวว่า เมื่อวันที่ 19 ธ.ค. 66 ราชกิจจานุเบกษาได้เผยแพร่ คําสั่งสํานักนายกรัฐมนตรีและกระทรวงมหาดไทย ที่ 3877/2566 เรื่อง ห้ามการออกใบอนุญาตให้มีอาวุธปืนติดตัว (แบบ ป.12) เป็นการชั่วคราว เป็นระยะเวลา 1 ปี เริ่มมีผลบังคับตั้งแต่วันนี้ (20 ธ.ค. 66) ถึง วันที่ 19 ธ.ค. 67
เหตุผลของการออกคําสั่งดังกล่าวนี้ เนื่องจากปัจจุบันได้มีการนําอาวุธปืนติดตัวไปในที่สาธารณะและได้ก่อเหตุร้าย ทําให้เกิดอันตรายต่อชีวิต ร่างกาย และทรัพย์สิน เป็นที่หวาดกลัวของประชาชน อันส่งผลกระทบต่อสวัสดิภาพในด้านความปลอดภัยและขัดต่อความสงบเรียบร้อยของสังคม ดังนั้น เพื่อรักษาความสงบเรียบร้อยและความปลอดภัยสาธารณะ ลดอาชญากรรมและควบคุมสถานการณ์ให้บ้านเมืองกลับมาเป็นปกติสุข จึงได้ออกคําสั่งห้ามออกใบอนุญาตให้มีอาวุธปืนติดตัว (แบบ ป.12) เป็นการชั่วคราว เว้นแต่กรณีจําเป็นเพื่อประโยชน์แก่ทางราชการ
“คําสั่งฯ จะไม่มีผลบังคับกับเจ้าหน้าที่ หรือบุคคลที่ได้รับอนุญาตให้พกอาวุธปืนติดตัว ซึ่งอยู่ระหว่างการปฏิบัติหน้าที่ อาทิ เจ้าพนักงานผู้มีหน้าที่รักษาความสงบเรียบร้อยของประชาชน เช่น ทหาร ตํารวจ ข้าราชการ พนักงาน หรือลูกจ้างของหน่วยงานราชการ ประชาชน ซึ่งอยู่ระหว่างการช่วยเหลือราชการและมีเหตุจําเป็นต้องมีและใช้อาวุธตามกฎหมาย” น.ส.ไตรศุลี กล่าว
น.ส.ไตรศุลี กล่าวว่า นายอนุทิน ชาญวีรกูล รองนายกรัฐมนตรีและรมว.มหาดไทย ได้มีนโยบายเพิ่มความเข้มงวดเพื่อควบคุมไม่ให้มีการใช้อาวุธปืนที่ได้รับอนุญาตไปใช้ในการก่อเหตุจนกระทบต่อความสงบสุขของประชาชน ที่ผ่านมากระทรวงมหาดไทยจึงมีการออกมาตรการต่างๆ อาทิ การงดการออกใบอนุญาตให้ร้านค้าอาวุธปืน ในการสั่ง หรือนําเข้าอาวุธปืนและเครื่องกระสุนปืน(แบบ ป.2) เจ้าหน้าที่มีการการตรวจสอบคุณสมบัติผู้ที่จะขอรับใบอนุญาตซื้อปืน (แบบ ป.3) ที่เข้มงวดมากขึ้น นอกจากนี้ปัจจุบันยังอยู่ระหว่างการเสนอร่างแก้ไขพระราชบัญญัติ (พ.ร.บ.) อาวุธปืนฯ เพื่อให้มีการขึ้นทะเบียนและส่งมอบอาวุธปืนที่ผิดกฎหมาย และการจัดทํารายละเอียดเกี่ยวกับอาวุธปืน (จัดเก็บอัตลักษณ์อาวุธปืน)
รัฐบาลไทย-ข่าวทำเนียบรัฐบาล-“อนุทิน” นำคณะลงพื้นที่เชียงใหม่ 20-21 ธ.ค. เกาะติดนโยบายสำคัญรัฐบาล กำชับสถานบริการเปิดถึงตี4 ต้องมีมาตรการดูแลความเรียบร้อย พร้อมตามความคืบหน้าแก้หนี้นอกระบบ ปัญหาฝุ่นPM2.5
วันพฤหัสบดีที่ 21 ธันวาคม 2566
21/12/2566
“อนุทิน” นําคณะลงพื้นที่เชียงใหม่ 20-21 ธ.ค. เกาะติดนโยบายสําคัญรัฐบาล กําชับสถานบริการเปิดถึงตี4 ต้องมีมาตรการดูแลความเรียบร้อย พร้อมตามความคืบหน้าแก้หนี้นอกระบบ ปัญหาฝุ่นPM2.5
“อนุทิน” นําคณะลงพื้นที่เชียงใหม่ 20-21 ธ.ค. เกาะติดนโยบายสําคัญรัฐบาล กําชับสถานบริการเปิดถึงตี4 ต้องมีมาตรการดูแลความเรียบร้อย พร้อมตามความคืบหน้าแก้หนี้นอกระบบ ปัญหาฝุ่นPM2.5 รับมือภัยแล้ง
น.ส.ไตรศุลี ไตรสรณกุล เลขานุการ รมว.มหาดไทยและ โฆษกกระทรวงมหาดไทย กล่าวว่า ระหว่างวันที่ 20-21 ธ.ค. 66 นายอนุทิน ชาญวีรกูล รองนายกรัฐมนตรีและรมว.มหาดไทย มีกําหนดการนําคณะลงพื้นที่จังหวัดเชียงใหม่เพื่อติดตามการดําเนินงานนโยบายที่สําคัญของรัฐบาลและกระทรวงหาดไทย
ในเวลา 17.00 น. ของวันนี้ (20 ธ.ค. 66) นายอนุทิน พร้อมคณะมีกําหนดจะรับฟังการบรรยายสรุปเกี่ยวกับนโยบายสําคัญในพื้นที่จังหวัดเชียงใหม่ ได้แก่ การขยายเวลาเปิดสถานบริการ การแก้ไขปัญหาหนี้นอกระบบ และการดําเนินการแก้ไขไฟป่าและหมอกควันในพื้นที่ ณ ห้องประชุม EOC ท่าอากาศยานเชียงใหม่ เพื่อเป็นการรับฟังข้อมูลก่อนการลงพื้นที่ต่อไป
“การเลือกลงพื้นที่ของ มท.1 ในครั้งนี้ เนื่องจากเชียงใหม่เป็นจังหวัดมีความสําคัญ ทั้งในแง่ของการเป็นเมืองท่องเที่ยวซึ่งเป็นจุดหมายปลายทางของทั้งชาวไทยและต่างชาติ เป็น 1 ใน 5 ท้องที่ซึ่งรัฐบาลมีนโยบายขยายเวลาเปิดสถานบริการไปถึง 4.00 น. ของวันรุ่งขึ้น แต่ขณะเดียวกันก็เป็นจังหวัดขนาดใหญ่ที่มีความซับซ้อนของปัญหา อาทิ เรื่องหนี้นอกระบบที่มีผู้ลงทะเบียนขอรับความช่วยเหลือแล้วเกือบ 2,000 คน และส่วนเรื่องฝุ่นละอองทุกปลายปีต่อเนื่องถึงต้นปี เชียงใหม่จะเป็นพื้นที่ซึ่งประสบปัญหาหมอกควันเป็นอันดับต้นๆ ของประเทศ ดังนั้นจึงต้องมีการติดตามการขับเคลื่อนนโยบายต่างๆ ให้เกิดเป็นรูปธรรม” น.ส.ไตรศุลี กล่าว
โฆษกกระทรวงมหาดไทย กล่าวว่า ในช่วงค่ําของวันที่ 20 ธ.ค. ตั้งแต่เวลา 21.00 น. เป็นต้นไป รมว.มหาดไทย พร้อมคณะและชุดปฏิบัติการพิเศษกรมการปกครอง ซึ่งบูรณาการร่วมกับเจ้าหน้าที่ตํารวจและหน่วยงานที่เกี่ยวข้อง จะลงพื้นที่ตรวจสถานบริการ ที่ขยายเวลาเปิดให้บริการในพื้นที่ท่องเที่ยว เพื่อติดตามดูมาตรการต่างๆ ของผู้ประกอบการโดยเฉพาะในด้านการดูแลความสงบเรียบร้อย สถานบริการต้องเป็นเขตปลอดอาวุธ ยาเสพติดและสิ่งผิดกฎหมายโดยเด็ดขาด เพื่อความปลอดภัยของนักท่องเที่ยวและประชาชน ซึ่งเป็นภาพลักษณ์ด้านการท่องเที่ยวของประเทศ
จากนั้น ในวันที่ 21 ธ.ค. 66 นายอนุทิน พร้อมคณะจะเดินทางไปศูนย์บัญชาการป้องกันและแก้ไขปัญหาไฟฟ้า หมอกควัน และฝุ่นละอองขนาดเล็ก PM2.5 ณ องค์การบริหารส่วนจังหวัดเชียงใหม่ เพื่อติดตามการป้องกันและแก้ไขปัญหาตลอดจนแลกเปลี่ยนข้อคิดเห็นจากภาคส่วนที่เกี่ยวข้อง และเดินทางไปอุทยานแห่งชาติศรีลานนา อ.แม่แตง เพื่อรับฟังการบรรยายสรุปสถานการณ์ไฟป่าและหมอกควันในพื้นที่ และปิดท้ายภารกิจด้วยการติดตามสถานการณ์น้ําและการรับมือภัยแล้ง ณ เขื่อนแม่งัดสมบูรณ์ชล อ.แม่แตง
รัฐบาลไทย-ข่าวทำเนียบรัฐบาล-​รองโฆษกรัฐบาล “รัดเกล้า” เผย กระทรวงอุตสาหกรรมเตรียมของขวัญปีใหม่ให้ประชาชน และเกษตรกร และภาคอุตสาหกรรม ย้ำรมว.กระทรวงอุตสาหกรรมห่วงใยประชาชน
วันพฤหัสบดีที่ 21 ธันวาคม 2566
21/12/2566
​รองโฆษกรัฐบาล “รัดเกล้า” เผย กระทรวงอุตสาหกรรมเตรียมของขวัญปีใหม่ให้ประชาชน และเกษตรกร และภาคอุตสาหกรรม ย้ํารมว.กระทรวงอุตสาหกรรมห่วงใยประชาชน
​รองโฆษกรัฐบาล “รัดเกล้า” เผย กระทรวงอุตสาหกรรมเตรียมของขวัญปีใหม่ให้ประชาชน และเกษตรกร และภาคอุตสาหกรรม ย้ํารมว.กระทรวงอุตสาหกรรมห่วงใยประชาชน บางโครงการยังช่วยลดค่าใช้จ่ายให้กับประชาชนได้เป็นอย่างดี
วันนี้ (21 ธ.ค. 66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่าตามที่รัฐบาลได้มอบของขวัญปีใหม่ให้กับประชาชนประจําปี 2567 กระทรวงอุตสาหกรรมได้เตรียมของขวัญปีใหม่ให้กับประชาชน ภายใต้โครงการ “อุตสาหกรรมรวมใจ มอบของขวัญปีใหม่ สร้างรอยยิ้มให้กับผู้ประกอบการและประชาชน” โดยมีสินค้าและบริการดี ราคาพิเศษ มีโปรโมชั่นพิเศษค่าย
และเติมทุนเพิ่มสภาพคล่อง ด้วยการยกเว้นค่าธรรมเนียมการลดค่าบริการ โดยเตรียมยกเว้นค่าธรรมเนียมรายปีโรงงาน / ยกเว้นค่าใบอนุญาต มอก. /ใบรับรองระบบงานลดค่าตรวจประเมินผู้ทําในประเทศร้อยละ 50 / สินเชื่อดอกเบี้ยต่ํา /เพิ่มวงเงินผ่อนนานดอกเบี้ยต่ําผ่าน DIPROM PAY Decarbonize Loan และ สินเชื่อเพื่อ sme
นอกจากนี้ยังเพิ่มโอกาสเสริมแกร่งธุรกิจ เติมองค์ความรู้เสริมศักยภาพ SMEs / ฟรีคําปรึกษาด้านผลิตภัณฑ์และบรรจุภัณฑ์ /ฟรีฝึกอบรมด้านมาตรฐานระบบการจัดการ และฟรีซอฟต์แวร์สําหรับ SMEs รวมไปถึงยกระดับกระบวนการผลิตสู่ระบบอัตโนมัติ /ยกเว้นภาษีเงินได้สําหรับการลงทุนในระบบอัตโนมัติ /พัฒนาบุคลากรให้มีศักยภาพรองรับอุตสาหกรรมสมัยใหม่
ขณะเดียวกันมีมาตรการกระตุ้นการใช้พลาสติกชีวภาพ /กระจายรายได้สู่ชุมชนรอบอุตสาหกรรม /สร้างความเข้มแข็งให้ชาวไร่อ้อย เร่งจ่ายเงินตัดอ้อยสดฤดูกาลผลิตปีที่ผ่านมา /กําหนดราคาอ้อยขั้นต้นก่อนเปิดหีบ /จัดหาเครื่อง 3 ใบอ้อยให้ยืม / แจกอ้อยพันดีและมีโครงการเหมืองแร่ปลอดภัยห่วงใยประชาชนฟรีที่ 7
“จะเห็นได้ว่านางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม มีความห่วงใยประชาชนทุกกลุ่ม และพี่น้องเกษตรกร ภาคอุตสาหกรรม และการออกโครงการของขวัญปีใหม่นี้ บางมาตรการจะเห็นว่าช่วยลดค่าใช้จ่ายให้กับประชาชนได้เป็นอย่างดี ประชาชนจะได้มีเงินเหลือไว้ใช้จ่าย อีกทั้งเสริมสร้างความรู้ในอนาคตอีกด้วย” รัดเกล้า กล่าว
รัฐบาลไทย-ข่าวทำเนียบรัฐบาล-"กรมเจ้าท่า" เร่งพัฒนาประสิทธิภาพขนส่งตู้คอนเทนเนอร์ เพิ่ม !! ขีดความสามารถแข่งขันการค้าและโลจิสติกส์ของไทย
วันพฤหัสบดีที่ 21 ธันวาคม 2566
"กรมเจ้าท่า" เร่งพัฒนาประสิทธิภาพขนส่งตู้คอนเทนเนอร์ เพิ่ม !! ขีดความสามารถแข่งขันการค้าและโลจิสติกส์ของไทย
...
วันที่ 21 ธันวาคม 2566 นายกริชเพชร ชัยช่วย ผู้ตรวจราชการกระทรวงคมนาคม รักษาราชการแทนอธิบดีกรมเจ้าท่า มอบหมายให้นายสุวิทย์ ดอกคํา ผู้อํานวยการกองส่งเสริมการพาณิชยนาวี เป็นประธานเปิดการสัมมนาโครงการศึกษาพัฒนาประสิทธิภาพการขนส่งตู้คอนเทนเนอร์ เพื่อเพิ่มขีดความสามารถการแข่งขันทางการค้าและโลจิสติกส์ของไทย ครั้งที่ 1 ณ ห้องมารีน่า เบย์ 1 ชั้น 2 โรงแรมโนโวเทล มารีน่า ศรีราชา & เกาะสีชัง
โดยการจัดสัมมนาฯ ในครั้งนี้ เกิดขึ้นจากที่ผ่านมาการขนส่งทางทะเลทั่วโลกประสบปัญหาจากการแพร่ระบาดของเชื้อไวรัสโคโรนา หรือ Covid-19 ส่งผลให้เกิดการขาดแคลนตู้คอนเทนเนอร์ และเกิดความแออัดในท่าเรือทําให้เรือต้องใช้เวลาที่ท่าเรือมากขึ้น และมีผลต่อต้นทุนของสายการเดินเรือทําให้มีการปรับอัตราค่าระวางสูงขึ้น ส่งผลกระทบไปยังผู้ส่งสินค้าทางเรือและผู้นําเข้า-ส่งออกของไทย
กรมเจ้าท่า จึงได้จัดสัมมนาฯ โดยเชิญผู้แทนจากทุกภาคส่วนที่เกี่ยวข้องกับกิจการตู้คอนเทนเนอร์ ทั้งระบบการขนส่งทางน้ํา ทางบก และทางราง ในพื้นที่จังหวัดชลบุรีและพื้นที่ใกล้เคียงเข้าร่วมการสัมมนา โดยมีวัตถุประสงค์เพื่อรับฟังสภาพข้อเท็จจริง และปัญหาอุปสรรคที่เกี่ยวข้อง รวมทั้งแลกเปลี่ยนความคิดเห็นและข้อเสนอแนะในมุมมองต่างๆ จากผู้เข้าร่วมสัมมนา ซึ่งกรมเจ้าท่าจะนําข้อมูล ข้อคิดเห็นและข้อเสนอแนะที่ได้รับไปใช้ประกอบการศึกษาวิเคราะห์ในโครงการ เพื่อจัดทําข้อเสนอแนะเชิงนโยบายที่ตรงประเด็น แนวทางการพัฒนาประสิทธิภาพการขนส่งด้วยตู้คอนเทนเนอร์ และมาตรการสําหรับรองรับสถานการณ์วิกฤตต่าง ๆ ของโลกต่อไป
รัฐบาลไทย-ข่าวทำเนียบรัฐบาล-เปิดแผนที่วิ่งฟรีมอเตอร์เวย์ เตรียมความพร้อมก่อนใช้เส้นทางในช่วงเทศกาลปีใหม่ 2567
วันพฤหัสบดีที่ 21 ธันวาคม 2566
เปิดแผนที่วิ่งฟรีมอเตอร์เวย์ เตรียมความพร้อมก่อนใช้เส้นทางในช่วงเทศกาลปีใหม่ 2567
...
กรมทางหลวง กระทรวงคมนาคม เปิดให้ประชาชนใช้บริการมอเตอร์เวย์ฟรีตามนโยบาย “คมนาคมเพื่อความอุดมสุขของประชาชน”
- มอเตอร์เวย์สาย 7 (กรุงเทพฯ - บ้านฉาง)
- มอเตอร์เวย์สาย 9 (บางปะอิน - บางพลี และ พระประแดง - บางขุนเทียน) เปิดให้วิ่งฟรี เวลา 00.01 น. ของวันที่ 28 ธ.ค. 66 - 24.00 น. ของวันที่ 3 ม.ค. 67
- มอเตอร์เวย์สาย 81 (บางใหญ่ - กาญจนบุรี) *เฉพาะช่วง ด่านฯ นครปฐมตะวันตก - ด่านฯ กาญจนบุรี
เปิดให้วิ่งฟรี เวลา 16.30 น. ของวันที่ 27 ธ.ค. 66 - 24.00 น. ของวันที่ 3 ม.ค. 67
- สําหรับมอเตอร์เวย์สาย 6 (บางปะอิน - นครราชสีมา) กรมทางหลวง ได้เปิดให้ประชาชนทดลองใช้เส้นทาง **ช่วง อ.ปากช่อง - ทางเลี่ยงเมืองนครราชสีมา เท่านั้น** ตั้งแต่เวลา 00.01 น. ของวันที่ 28 ธ.ค. 66 เป็นต้นไป
ทั้งนี้ ผู้ใช้ทางโปรดศึกษารายละเอียดในการใช้บริการ เพื่อการเดินทางที่สะดวก รวดเร็ว และปลอดภัย ตลอดการเดินทาง
รัฐบาลไทย-ข่าวทำเนียบรัฐบาล-R&I คงอันดับความน่าเชื่อถือของประเทศไทย (Sovereign Credit Rating) ที่ A- และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook)
วันพฤหัสบดีที่ 21 ธันวาคม 2566
21/12/2566
R&I คงอันดับความน่าเชื่อถือของประเทศไทย (Sovereign Credit Rating) ที่ A- และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook)
บริษัท Rating and Investment Information, Inc. (R&I) ได้คงอันดับความน่าเชื่อถือของประเทศไทย (Sovereign Credit Rating) ที่ A- และคงมุมมองความน่าเชื่อถือของประเทศไทยอยู่ในระดับที่มีเสถียรภาพ (Stable Outlook)
นางจินดารัตน์ วิริยะทวีกุล ที่ปรึกษาด้านหนี้สาธารณะ โฆษกสํานักงานบริหารหนี้สาธารณะ เปิดเผยว่า วันนี้ (วันที่ 21 ธันวาคม 2566) บริษัท Rating and Investment Information, Inc. (R&I) ได้คงอันดับความน่าเชื่อถือของประเทศไทย (Sovereign Credit Rating) ที่ A- และคงมุมมองความน่าเชื่อถือของประเทศไทยอยู่ในระดับที่มีเสถียรภาพ (Stable Outlook) โดยมีสาระสําคัญ ดังนี้
1) เศรษฐกิจไทยฟื้นตัวด้วยการขับเคลื่อนจากการบริโภคภาคเอกชนและภาคการท่องเที่ยวเป็นสําคัญ นอกจากนี้ การลงทุนโดยตรงจากต่างประเทศ (Foreign Direct Investment: FDI) โดยเฉพาะอย่างยิ่งภาคอุตสาหกรรมการผลิตอุปกรณ์ไฟฟ้า อุปกรณ์อิเล็กทรอนิกส์และรถยนต์ เป็นปัจจัยพื้นฐานสําคัญของเศรษฐกิจไทย โดยรัฐบาลมีมาตรการเชิงรุกต่าง ๆ เพื่อสนับสนุนการพัฒนาอุตสาหกรรมหลักในพื้นที่เขตเศรษฐกิจพิเศษภาคตะวันออก (Eastern Economic Corridor: EEC) และสร้างโครงสร้างพื้นฐานทางเศรษฐกิจและสภาพแวดล้อมทางธุรกิจเพื่อดึงดูดการลงทุนจากต่างประเทศ ตลอดจนสร้างการเติบโตทางเศรษฐกิจของประเทศในระยะปานกลางถึงระยะยาว ขณะที่ภาคการส่งออกชะลอตัวตามภาวะเศรษฐกิจโลก
2) แม้การขาดดุลทางการคลังจะยังอยู่ในระดับสูงกว่าก่อนเกิดวิกฤตการระบาดของโรคติดเชื้อไวรัสโคโรนา 2019 แต่ R&I เชื่อว่ารัฐบาลจะยังคงสามารถบริหารจัดการภาระหนี้สาธารณะให้อยู่ในระดับที่เหมาะสมตามพระราชบัญญัติวินัยการเงินการคลังของรัฐ พ.ศ. 2561 และยังมีพื้นที่ทางการคลังคงเหลือเพื่อใช้สนับสนุนการดําเนินนโยบายการคลัง
3) ภาคการเงินต่างประเทศมีความแข็งแกร่งโดยดุลบัญชีเดินสะพัดปี 2566 คาดว่า จะกลับมาเกินดุลและทุนสํารองระหว่างประเทศยังคงอยู่ในระดับสูง
4) ประเด็นที่ R&I ให้ความสนใจและจะติดตามอย่างใกล้ชิด คือ แนวทางการดําเนินนโยบายของรัฐบาลเพื่อรักษาเสถียรภาพทางการคลังและการขยายฐานภาษี เนื่องจากการลดลงของอัตราการเกิดและการเพิ่มขึ้นของประชากรสูงอายุอาจส่งผลต่อการเติบโตทางเศรษฐกิจและภาระงบประมาณของประเทศในระยะยาว รวมถึงการเพิ่มศักยภาพการเติบโตด้วยการยกระดับมูลค่าเพิ่มของอุตสาหกรรม (Upgrading Value Added) เนื่องจากประเทศไทยเผชิญความท้าทายกับการติดกับดักรายได้ปานกลาง (Middle Income Trap) และโครงสร้างประชากรแรงงาน
สํานักนโยบายและแผน สํานักงานบริหารหนี้สาธารณะ
โทร. 02 265 8050 ต่อ 5505 / 5516
รัฐบาลไทย-ข่าวทำเนียบรัฐบาล-กรมทางหลวงปิดรับซองข้อเสนอเอกชนร่วมลงทุนพัฒนาที่พักริมทางบนมอเตอร์เวย์หมายเลข 7 ศรีราชา และบางละมุง
วันพฤหัสบดีที่ 21 ธันวาคม 2566
กรมทางหลวงปิดรับซองข้อเสนอเอกชนร่วมลงทุนพัฒนาที่พักริมทางบนมอเตอร์เวย์หมายเลข 7 ศรีราชา และบางละมุง
....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่กรมทางหลวง (ทล.) ได้จําหน่ายเอกสารสําหรับการคัดเลือกเอกชน (Request for Proposal: RFP ) การให้เอกชนร่วมลงทุนในการพัฒนาและบริหารจัดการที่พักริมทาง (Rest Area) บนทางหลวงพิเศษระหว่างเมืองหมายเลข 7 สายกรุงเทพฯ - บ้านฉาง 2 โครงการ ประกอบด้วย โครงการศูนย์บริการทางหลวงศรีราชา และโครงการสถานที่บริการทางหลวงบางละมุง ระหว่างวันที่ 23 สิงหาคม - 22 กันยายน 2566 และกําหนดเปิดและปิดรับซองข้อเสนอ ในวันที่ 20 ธันวาคม 2566 ณ ทล. เวลา 09.00 - 15.00 น. เมื่อครบกําหนดเวลาปิดรับซองข้อเสนอ ผลปรากฏว่า โครงการศูนย์บริการทางหลวงศรีราชามีผู้ยื่นข้อเสนอ 1 ราย คือ กลุ่มกิจการร่วมค้าอาร์อี ประกอบด้วย บริษัท ปตท. บริหารธุรกิจค้าปลีก จํากัด (ผู้นํากลุ่ม) และบริษัท เจริญโภคภัณฑ์วิศวกรรม จํากัด ส่วนโครงการสถานที่บริการทางหลวงบางละมุง ไม่มีผู้ยื่นข้อเสนอ
สําหรับโครงการศูนย์บริการทางหลวงศรีราชา ทล. จะดําเนินการตามขั้นตอนต่อไป โดยจะเปิดซองที่ 1 ข้อเสนอด้านคุณสมบัติ ในวันที่ 25 ธันวาคม 2566 หากผ่านการพิจารณาจะเปิดซองและประเมินข้อเสนอด้านเทคนิคต่อไป คาดว่าจะสรุปผลคัดเลือกเอกชนภายในกลางปี 2567 ส่วนโครงการสถานที่บริการทางหลวงบางละมุง ทล. จะจัดการรับฟังความคิดเห็นภาคเอกชนอีกครั้ง เพื่อใช้ประกอบการปรับปรุงเอกสารสําหรับการคัดเลือกเอกชน (RFP) ของโครงการให้น่าสนใจยิ่งขึ้น ก่อนเสนอคณะกรรมการคัดเลือกพิจารณาตามขั้นตอนต่อไป
รัฐบาลไทย-ข่าวทำเนียบรัฐบาล-โฆษกรัฐบาลประชาสัมพันธ์ของขวัญปีใหม่ 2567 กระทรวงพาณิชย์ ให้ประชาชน ผ่าน 4 มาตรการ "เพิ่มอาชีพ เพิ่มทักษะ เพิ่มโอกาส และเพิ่มความสุข" ลดค่าครองชีพได้ถึง 4,000 ล้านบาท
วันพฤหัสบดีที่ 21 ธันวาคม 2566
21/12/2566
โฆษกรัฐบาลประชาสัมพันธ์ของขวัญปีใหม่ 2567 กระทรวงพาณิชย์ ให้ประชาชน ผ่าน 4 มาตรการ "เพิ่มอาชีพ เพิ่มทักษะ เพิ่มโอกาส และเพิ่มความสุข" ลดค่าครองชีพได้ถึง 4,000 ล้านบาท
โฆษกรัฐบาลประชาสัมพันธ์ของขวัญปีใหม่ 2567 กระทรวงพาณิชย์ ให้ประชาชน ผ่าน 4 มาตรการ "เพิ่มอาชีพ เพิ่มทักษะ เพิ่มโอกาส และเพิ่มความสุข" ลดค่าครองชีพได้ถึง 4,000 ล้านบาท พร้อมกระตุ้นเศรษฐกิจอีกกว่า 12,000 ล้านบาท
วันนี้ (21 ธันวาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า กระทรวงพาณิชย์ได้จัดเตรียมส่งมอบความสุขส่งท้ายปีเก่าต้อนรับปีใหม่ 2567 ให้กับประชาชนและผู้ประกอบการ ภายใต้มาตรการ 4 เพิ่ม ได้แก่ เพิ่มอาชีพ เพิ่มทักษะ เพิ่มโอกาส และเพิ่มความสุข คาดการณ์ว่าจะช่วยลดค่าครองชีพให้กับประชาชนสูงถึง 4,000 ล้านบาท กระตุ้นเศรษฐกิจได้มากกว่า 12,000 ล้านบาท ส่วนกลุ่ม SMEs และคนตัวเล็ก ลดค่าใช้จ่ายได้ 1,656 ล้านบาท มี SMEs ได้ประโยชน์มากกว่า 6,000 ราย และสามารถสร้างงาน สร้างอาชีพใหม่ได้กว่า 20,000 ครัวเรือนอีกด้วย
โฆษกประจําสํานักนายกรัฐมนตรีประชาสัมพันธ์ มาตรการ 4 เพิ่มของกระทรวงพาณิชย์ ได้แก่
1. มาตรการเพิ่มอาชีพ จะต่อยอดจากนโยบายแก้ไขปัญหาหนี้นอกระบบ โดยเมื่อปลดหนี้นอกระบบแล้ว ประชาชน SMEs จะมีโอกาส มีช่องทางทํามาหากินเพิ่มขึ้น ซึ่งได้เตรียมลดแพ็กเกจแฟรนไชส์ให้สูงสุด 30% ในธุรกิจแฟรนไชส์ที่พัฒนาโดยกระทรวงพาณิชย์ กว่า 30 ราย
2. มาตรการเพิ่มทักษะ เตรียมหลักสูตรสําคัญและจําเป็นให้กับ SMEs ตลอด 3 เดือน ไม่มีค่าใช้จ่าย เพื่อยกระดับทักษะฝีมือแรงงานให้สอดรับกับค่าแรงที่เตรียมปรับเพิ่มขึ้น เช่น การบริหารจัดการธุรกิจอย่างครบวงจร การพัฒนาทักษะการค้าออนไลน์ และการพัฒนาผู้ส่งออกให้สอดคล้องกับบริบทของโลกที่เปลี่ยนแปลงไป เป็นต้น
3. มาตรการเพิ่มโอกาส ให้ใช้ลิขสิทธิ์เพลงฟรีเป็นเวลา 3 เดือน โดยสมัครผ่าน บริษัท โฟโนไรท์ (ไทยแลนด์) จํากัด พร้อมทั้งมอบส่วนลด 50 - 55% เป็นเวลา 1 ปี เมื่อต่ออายุการใช้งาน และยังขยายระยะเวลาการให้บริการต่าง ๆ ของกระทรวงพาณิชย์เพื่อสนับสนุนกลุ่ม SMEs ที่ทําธุรกิจร้านอาหาร คาเฟ่ สปา โรงแรม รีสอร์ต
4. มาตรการเพิ่มความสุข จัดงาน “พาณิชย์สั่งลุย ลดราคา New Year Mega Sale 2024” ขึ้นทั่วประเทศ โดยลดราคาสูงสุด 82% เริ่มตั้งแต่ 15 ธันวาคม 2566 - 15 มกราคม 2567 เป็นเวลา 1 เดือน โดยประชาชนจะได้เลือกซื้อสินค้า ของใช้ อุปโภค บริโภค ที่จําเป็น จากผู้ผลิตตั้งแต่รายใหญ่ถึงรายเล็ก รวมกันมากกว่า 390 ราย สินค้ากว่า 40,000 รายการ และมีธุรกิจบริการร่วมจัดแสดงกว่า 1,180 รายการ
สําหรับรายละเอียดเพิ่มเติม ประชาชนและผู้ประกอบการที่สนใจ สามารถติดตามผ่านช่องทางเว็บไซต์ www.moc.go.th และที่ Facebook: กระทรวงพาณิชย์
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ชื่นชมการทํางานและขอบคุณการทํางานของกระทรวงพาณิชย์ ส่งมอบความสุขเเละความปราถนาดีให้กับประชาชนในช่วงเทศกาลแห่งความอบอุ่นนี้ กระตุ้นเศรษฐกิจ ลดภาระค่าครองชีพ ลดค่าใช้จ่ายเพื่อปากท้องประชาชน ทั้งนี้ ยังมีของขวัญจากกระทรวงและหน่วยงานต่าง ๆ ที่จะทยอยออกมาอย่างต่อเนื่อง หวังเป็นอย่างยิ่งว่า ทุกคนจะได้ใช้เวลาอันมีค่าร่วมกับครอบครัว พี่น้อง และญาติมิตร มอบความรักและความปรารถนาดีเป็นของขวัญอันประเสริฐให้แก่กันและกัน” นายชัย กล่าว
รัฐบาลไทย-ข่าวทำเนียบรัฐบาล-กสร. ผนึกกำลัง ศาลแรงงานกลาง จัดกิจกรรม “ศาลแรงงานเคลื่อนที่” ช่วยอำนวยความยุติธรรมให้แรงงานอย่างใกล้ชิด
วันพฤหัสบดีที่ 21 ธันวาคม 2566
21/12/2566
กสร. ผนึกกําลัง ศาลแรงงานกลาง จัดกิจกรรม “ศาลแรงงานเคลื่อนที่” ช่วยอํานวยความยุติธรรมให้แรงงานอย่างใกล้ชิด
กสร. ผนึกกําลัง ศาลแรงงานกลาง จัดกิจกรรม “ศาลแรงงานเคลื่อนที่” ช่วยอํานวยความยุติธรรมให้แรงงานอย่างใกล้ชิด
กรมสวัสดิการและคุ้มครองแรงงาน (กสร.) จับมือร่วมกับ ศาลแรงงานกลาง จัดกิจกรรม “ศาลแรงงานเคลื่อนที่” จํานวน 6 ครั้ง ระหว่างเดือนธันวาคม 66 – สิงหาคม 67 เพื่ออํานวยความยุติธรรมช่วยเหลือในการไกล่เกลี่ยและรับฟ้องคดีเคลื่อนที่ให้แก่ประชาชนด้านแรงงาน รวมถึงการให้ข้อมูลและคําปรึกษาด้านกฎหมายคุ้มครองแรงงานอย่างใกล้ชิด
นางโสภา เกียรตินิรชา ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า กรมสวัสดิการและคุ้มครองแรงงานและศาลแรงงานกลาง ได้ร่วมกันจัดกิจกรรม “ศาลแรงงานเคลื่อนที่” โดยให้เจ้าหน้าที่ออกให้บริการเคลื่อนที่ ภายใต้โครงการอํานวยความยุติธรรมและให้ความช่วยเหลือแก่ประชาชนด้านแรงงาน ประจําปีงบประมาณ พ.ศ. 2567 เพื่อสร้างสร้างการรับรู้และเข้าใจถึงสิทธิสวัสดิการของนายจ้างและลูกจ้างตามกฎหมายแรงงาน พร้อมให้ข้อมูลและคําปรึกษาข้อกฎหมาย การไกล่เกลี่ย การรับฟ้อง และบริการต่างๆ แก่ประชาชน ซึ่งได้กําหนดจัดกิจกรรม จํานวน 6 ครั้ง ระหว่างเดือนธันวาคม 2566 ถึงเดือนสิงหาคม 2567 โดยมีกําหนดการ คือ ครั้งที่ 1 วันพุธที่ 20 ธันวาคม 2566 ณ กรมสวัสดิการและคุ้มครองแรงงาน เขตดินแดง กรุงเทพฯ ครั้งที่ 2 วันพุธที่ 7 กุมภาพันธ์ 2567 ณ สํานักงานสวัสดิการและคุ้มครองแรงงานกรุงเทพมหานครพื้นที่ 3 เขตประเวศ ครั้งที่ 3 วันพุธที่ 6 มีนาคม 2567 สํานักงานสวัสดิการและคุ้มครองแรงงานกรุงเทพมหานครพื้นที่ 9 เขตจตุจักร ครั้งที่ 4 วันพุธที่ 24 เมษายน 2567 ณ สํานักงานสวัสดิการและคุ้มครองแรงงานกรุงเทพมหานครพื้นที่ 7 เขตตลิ่งชัน ครั้งที่ 5 วันพุธที่ 5 มิถุนายน 2567 ณ สํานักงานสวัสดิการและคุ้มครองแรงงานกรุงเทพมหานครพื้นที่ 3 เขตประเวศ และครั้งสุดท้าย วันพุธที่ 7 สิงหาคม 2567 ณ สํานักงานสวัสดิการและคุ้มครองแรงงานกรุงเทพมหานครพื้นที่ 5 เขตดินแดง
นางโสภาฯ กล่าวต่อว่า การจัดกิจกรรมดังกล่าวมุ่งเน้นการให้บริการและอํานวยความสะดวกแก่ประชาชนอย่างทั่วถึงมากขึ้น ครอบคลุมพื้นที่ทั่วทุกเขตกรุงเทพมหานคร อันจะเป็นการกระตุ้นให้ประชาชนมีความเข้าใจ โดยสามารถสอบถามเจ้าหน้าที่เกี่ยวกับกฎหมายแรงงานได้อย่างลึกซึ้ง ตลอดจนสร้างความตระหนักรู้ถึงกระบวนการยุติธรรม และคลายทุกข์ให้กับประชาชนด้านแรงงานที่มีปัญหาข้อพิพาทระหว่างนายจ้าง-ลูกจ้าง สร้างความเข้าใจอันดีให้เกิดขึ้นระหว่างกัน อันจะนําไปสู่ความสงบสุขในสังคมต่อไป ทั้งนี้ สามารถสอบถามข้อมูลเพิ่มเติมได้ที่ สายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-ฝุ่นจิ๋ว ภัยร้ายทางอากาศ PM 2.5
วันพฤหัสบดีที่ 21 ธันวาคม 2566
ฝุ่นจิ๋ว ภัยร้ายทางอากาศ PM 2.5
ที่มา : สํานักงานแพทย์ สํานักงานสนับสนุน สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-สธ. จัดกิจกรรมจิตอาสาปรับภูมิทัศน์และทำความสะอาด วัดบางรักใหญ่ จ.นนทบุรี เพื่อน้อมรำลึกและถวายเป็นพระราชกุศลเนื่องในวันคล้ายวันพระบรมราชสมภพ ในหลวงรัชกาลที่ 9
วันพฤหัสบดีที่ 21 ธันวาคม 2566
สธ. จัดกิจกรรมจิตอาสาปรับภูมิทัศน์และทําความสะอาด วัดบางรักใหญ่ จ.นนทบุรี เพื่อน้อมรําลึกและถวายเป็นพระราชกุศลเนื่องในวันคล้ายวันพระบรมราชสมภพ ในหลวงรัชกาลที่ 9
ปลัดกระทรวงสาธารณสุข นําคณะผู้บริหาร เจ้าหน้าที่ อาสาสมัครสาธารณสุขประจําหมู่บ้าน และประชาชน ร่วมกิจกรรมจิตอาสาปรับปรุงภูมิทัศน์และทําความสะอาดบริเวณรอบศาสนสถาน ณ วัดบางรักใหญ่ จ.นนทบุรี
ปลัดกระทรวงสาธารณสุข นําคณะผู้บริหาร เจ้าหน้าที่ อาสาสมัครสาธารณสุขประจําหมู่บ้าน และประชาชน ร่วมกิจกรรมจิตอาสาปรับปรุงภูมิทัศน์และทําความสะอาดบริเวณรอบศาสนสถาน ณ วัดบางรักใหญ่ จ.นนทบุรีเพื่อน้อมรําลึกและถวายเป็นพระราชกุศล เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติและวันพ่อแห่งชาติ 5 ธันวาคม 2566
วันนี้ (21 ธันวาคม 2566) นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานเปิดโครงการบําเพ็ญสาธารณะประโยชน์และบําเพ็ญสาธารณกุศล ปรับปรุงภูมิทัศน์และพัฒนาสิ่งแวดล้อมณ วัดบางรักใหญ่ จังหวัดนนทบุรี เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร วันชาติและวันพ่อแห่งชาติ 5 ธันวาคม 2566 โดยมี พระครูนนทกิจจานุกูล เจ้าอาวาสวัดบางรักใหญ่ นายกองค์การบริหารส่วนตําบลบางรักใหญ่ คณะผู้บริหารกระทรวงสาธารณสุข เจ้าหน้าที่ อาสาสมัครสาธารณสุขประจําหมู่บ้าน และประชาชน เข้าร่วมกิจกรรม
นายแพทย์โอภาส กล่าวว่า รัฐบาลได้กําหนดจัดกิจกรรมจิตอาสาบําเพ็ญสาธารณะประโยชน์และบําเพ็ญสาธารณกุศล พัฒนาสิ่งแวดล้อม เนื่องในวันคล้ายวันพระบรมราชสมภพ ในหลวงรัชกาลที่ 9 วันชาติ และวันพ่อแห่งชาติ 5 ธันวาคม 2566 เพื่อน้อมรําลึกในพระมหากรุณาธิคุณและแสดงความจงรักภักดี ตลอดเดือนธันวาคมนี้ ในวันนี้ สํานักงานปลัดกระทรวงสาธารณสุข โดยสํานักโครงการพระราชดําริฯ จึงจัดกิจกรรมปรับปรุงภูมิทัศน์และทําความสะอาดบริเวณรอบศาสนสถาน วัดบางรักใหญ่ ให้เป็นระเบียบเรียบร้อยและสวยงามสะอาดตา ซึ่งนอกจากเป็นการรวมพลังความสามัคคีร่วมมือร่วมใจกันทํากิจกรรมสาธารณะประโยชน์ให้กับชุมชนแล้ว ยังเป็นการสร้างจิตสํานึกให้ประชาชนได้ตระหนักถึงความสําคัญในการรักษาความสะอาด ทําให้ปลอดจากโรคภัยต่างๆ ส่งผลให้มีสุขภาพกายและสุขภาพใจที่ดีตามมา
********************************************** 21 ธันวาคม 2566
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ ให้จอดรถฟรีช่วงวันหยุดยาวเทศกาลปีใหม่ เป็นของขวัญให้แก่ผู้โดยสาร ผู้ใช้บริการ
วันพฤหัสบดีที่ 21 ธันวาคม 2566
ท่าอากาศยานสุวรรณภูมิ ให้จอดรถฟรีช่วงวันหยุดยาวเทศกาลปีใหม่ เป็นของขวัญให้แก่ผู้โดยสาร ผู้ใช้บริการ
...
ท่าอากาศยานสุวรรณภูมิ (ทสภ.) ยกเว้นอัตราค่าบริการจอดรถ ณ ลานจอดรถระยะยาว (Long Term Parking) โซน C โดยผู้โดยสาร ผู้ใช้บริการ สามารถนํารถยนต์เข้ามาจอดฟรี ตั้งแต่เวลา 00.01 น. ของวันศุกร์ที่ 29 ธันวาคม 2566 ถึงเวลา 24.00 น. ของวันที่ 1 มกราคม 2567 รวมทั้งสิ้น 4 วัน เพื่อเป็นการอํานวยความสะดวกรองรับการเดินทางที่เพิ่มขึ้นของผู้โดยสาร ผู้ใช้บริการ ในช่วงวันหยุดยาวเทศกาลปีใหม่ 2567
ทสภ. ได้จัดรถ Shuttle Bus สาย A วิ่งให้บริการรับ - ส่งเพื่ออํานวยความสะดวกแก่ผู้โดยสารและผู้ใช้บริการ ระหว่างลานจอดรถระยะยาวโซน C และอาคารผู้โดยสารทุกๆ 15 นาที ตลอด 24 ชั่วโมง
โดยไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถระยะยาวโซน C และแวะจอดรับ – ส่งตามจุดต่างๆ ก่อนจะไปจอดที่อาคารผู้โดยสารบริเวณ ชั้น 1 ประตู 3 และประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่งสาธารณะ
ทั้งนี้ ขอความร่วมมือผู้โดยสารที่เดินทางในเที่ยวบินขาออกระหว่างประเทศเผื่อเวลาก่อนการเดินทางประมาณ 3 ชั่วโมง และเที่ยวบินขาออกภายในประเทศเผื่อเวลาก่อนการเดินทางประมาณ 2 ชั่วโมง หากผู้โดยสารต้องการสอบถามข้อมูลเพิ่มเติม สามารถติดต่อได้ที่ ศูนย์ปฏิบัติการอาคารจอดรถยนต์ หมายเลขโทรศัพท์ 0 2132 9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง
รัฐบาลไทย-ข่าวทำเนียบรัฐบาล-​PM closely monitors earthquake situation in China’s Gansu province
วันพฤหัสบดีที่ 21 ธันวาคม 2566
21/12/2566
​PM closely monitors earthquake situation in China’s Gansu province
​PM closely monitors earthquake situation in China’s Gansu province
December 20, 2023, Government Spokesperson Chai Wacharonke disclosed that Prime Minister and Minister of Finance Srettha Thavisin has closely followed up on the situation in China’s Gansu province in the wake of the magnitude-6.2 earthquake which struck the northwestern province and nearby provinces during the night of December 18.
As of December 19, 2023, it was reported that the quake has killed at least 127 people and injured several hundreds. This China’s most disastrous earthquake in recent years also greatly damaged buildings, infrastructure and utility system of the province.
According to the Ministry of Foreign Affairs, there is yet a report on any Thai national who was affected by the quake or need immediate help. Nevertheless, if there is any, they may contact the Thai Consulate in Xi’an at phone: 182-0292-1281.
The Government Spokesperson added that the Prime Minister has great concern over Thai nationals residing in the affected area. He ordered relevant agencies to closely monitor and assess the situation in a bid to be prepared and to plan for emergency relief should there be any Thai victim. Those concerned are also urged to keep updated on announcements made by the Ministry of Foreign Affairs.
รัฐบาลไทย-ข่าวทำเนียบรัฐบาล-พัชรวาท” ร่วมส่ง “โนบิตะ - ชิซุกะ - ไบรอัล” 3 อุรังอุตัง ของกลางกลับบ้านเกิดอินโดนีเซีย กระชับสัมพันธ์ไทย – อิเหนา รอบ 73 ปี แสดงความมุ่งมั่นต่อต้านการค้าสัตว์ป่า
วันพฤหัสบดีที่ 21 ธันวาคม 2566
พัชรวาท” ร่วมส่ง “โนบิตะ - ชิซุกะ - ไบรอัล” 3 อุรังอุตัง ของกลางกลับบ้านเกิดอินโดนีเซีย กระชับสัมพันธ์ไทย – อิเหนา รอบ 73 ปี แสดงความมุ่งมั่นต่อต้านการค้าสัตว์ป่า
พัชรวาท” ร่วมส่ง “โนบิตะ - ชิซุกะ - ไบรอัล” 3 อุรังอุตัง ของกลางกลับบ้านเกิดอินโดนีเซีย กระชับสัมพันธ์ไทย – อิเหนา รอบ 73 ปี แสดงความมุ่งมั่นต่อต้านการค้าสัตว์ป่า
“พัชรวาท” ร่วมส่ง “โนบิตะ - ชิซุกะ - ไบรอัล” 3 อุรังอุตัง ของกลางกลับบ้านเกิดอินโดนีเซีย กระชับสัมพันธ์ไทย – อิเหนา รอบ 73 ปี แสดงความมุ่งมั่นต่อต้านการค้าสัตว์ป่า
วันที่ 21 ธันวาคม 2566 เวลา 09.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายระห์หมัด บูดีมัน เอกอัครราชทูตวิสามัญผู้มีอํานาจเต็ม แห่งสาธารณรัฐอินโดนีเซียประจําประเทศไทย ร.อ.รชฏ พิสิษฐบรรณกร ผู้ช่วย รมว.ทส. นายโกเมนทร์ ทีฑธนานนท์ ที่ปรึกษา รมว.ทส. นายจตุพร บุรุษพัฒน์ ปลัด ทส. และหน่วยงานที่เกี่ยวข้อง ร่วมกันส่งลิงอุรังอุตังของกลางที่กรมอุทยานแห่งชาติ สัตว์ป่า และพันธุ์พืช ยึดได้จากขบวนการลักลอบค้าสัตว์ป่าและสิ้นสุดทางคดีแล้วจํานวน 3 ตัว กลับสาธารณรัฐอินโดนีเซีย ณ ท่าอากาศยานสุวรรณภูมิ
รมว.ทส. กล่าวว่า ลิงอุรังอุตังทั้ง 3 ตัวนี้ กรมอุทยานแห่งชาติฯ ได้ดูแลและตรวจสุขภาพไว้ ณ ศูนย์ช่วยเหลือสัตว์ป่าที่ 3 (ประทับช้าง) จังหวัดราชบุรี ได้แก่ 1.ลิงอุรังอุตัง ชื่อ ไบรอัล (Brian) เพศผู้ ปัจจุบันอายุ 5 ปี 2.ลิงอุรังอุตัง ชื่อโนบิตะ (Nobita) เพศผู้ และ 3. ลิงอุรังอุตัง ชื่อชิซุกะ (Shisuka) เพศเมีย ปัจจุบันอายุ 7 ปี ซึ่งการส่งลิงอุรังอุตังคืนประเทศถิ่นกําเนิดในครั้งนี้ ถือเป็นการกระชับความสัมพันธ์อันดีระหว่างสองประเทศ ในโอกาสครบรอบ 73 ปี ความสัมพันธ์ไทย – อินโดนีเซีย เป็นการส่งเสริมการมีส่วนร่วมระดับนานาชาติในการอนุรักษ์ทรัพยากรสัตว์ป่า รวมถึงแสดงให้เห็นความมุ่งมั่นของประเทศไทย ในการต่อต้านการค้าสัตว์ป่าระหว่างประเทศ โดยทางสาธารณรัฐอินโดนีเซีย รับผิดชอบค่าใช้จ่ายทั้งหมด
ทั้งนี้ ระหว่างปี 2556 - 2560 ประเทศไทยได้ส่งลิงอุรังอุตัง ที่ตกเป็นเหยื่อการค้าสัตว์ป่าผิดกฎหมายกลับสาธารณรัฐอินโดนีเซียแล้ว 14 ตัว และมีการส่งมอบลิงอุรังอุตังกลับถิ่นกําเนิดมาแล้วรวม 5 ครั้ง นับตั้งแต่ปี 2549 รวมทั้งสิ้น 71 ตัว ถือเป็นความมุ่งมั่นของรัฐบาลทั้งสองฝ่ายในการต่อต้านการค้าสัตว์ป่าที่ผิดกฎหมาย และการดําเนินงานตามพันธกรณีระหว่างประเทศภายใต้อนุสัญญาไซเตส เช่นเดียวกับความร่วมมือทวิภาคีด้านสิ่งแวดล้อมที่ดําเนินการอยู่ การส่งเสริมการอนุรักษ์สัตว์ป่า และการต่อต้านอาชญากรรมสัตว์ป่าผ่านความพยายามร่วมกัน รวมถึงการบังคับใช้กฎหมายที่มีประสิทธิภาพ และการร่วมกันอนุรักษ์ทรัพยากรสัตว์ป่า ให้เกิดความยั่งยืนในระดับสากล
รัฐบาลไทย-ข่าวทำเนียบรัฐบาล-กรมเจ้าท่า ประชุมรับฟังร่างข้อบังคับ และกฎกระทรวง 2 ฉบับ ปรับปรุงหลักเกณฑ์ วิธีการ ด้านการตรวจเรือ ให้สอดคล้องกับสถานการณ์ปัจจุบัน
วันพฤหัสบดีที่ 21 ธันวาคม 2566
กรมเจ้าท่า ประชุมรับฟังร่างข้อบังคับ และกฎกระทรวง 2 ฉบับ ปรับปรุงหลักเกณฑ์ วิธีการ ด้านการตรวจเรือ ให้สอดคล้องกับสถานการณ์ปัจจุบัน
...
วันที่ 21 ธันวาคม 2566 สํานักมาตรฐานเรือ กรมเจ้าท่า จัดประชุมเพื่อรับฟังร่างข้อบังคับ กรมเจ้าท่าว่าด้วยหลักเกณฑ์ วิธีการ และเงื่อนไขในการออกใบสําคัญรับรองเพื่ออนุญาตให้ใช้เรือและใบสําคัญแสดงการตรวจเรือเพื่อจดทะเบียนเรือไทยสําหรับเรือประมง (ฉบับที่ 2) พ.ศ. .... และกฎกระทรวงกําหนดหลักเกณฑ์ วิธีการ และเงื่อนไขในการขอและการออกใบอนุญาตใช้เรือ และการประกันภัยสําหรับเรือโดยสาร พ.ศ.2552 (ฉบับที่..) พ.ศ. .... พร้อมด้วยหน่วยงานภาครัฐ ภาคเอกชนที่เกี่ยวข้อง พนักงานตรวจเรือจากสํานักงานเจ้าท่าภูมิภาคที่ 1 -7 เข้าร่วมประชุมผ่านระบบ Video Conference
โดยที่ข้อบังคับกรมเจ้าท่า ว่าด้วยหลักเกณฑ์ วิธีการ และเงื่อนไขในการออกใบสําคัญรับรองการตรวจเรือเพื่ออนุญาตให้ใช้เรือและใบสําคัญแสดงการตรวจเรือเพื่อจดทะเบียนเรือไทยสําหรับเรือประมง พ.ศ.2561 ภาคผนวก 1 ท้ายข้อบังคับ ได้กําหนดให้เรือกลประมงขนาดตั้งแต่ 10 ตันกรอสขึ้นไป ต้องมีเครื่องรับส่งวิทยุ ช่วงความถี่ 27 เมกะเฮิร์ต (มดดํา) และช่วงความถี่ 156 -162.05 เมกะเฮิร์ต (มดขาว) และกฎกระทรวงกําหนดหลักเกณฑ์ วิธีการ และเงื่อนไขในการขอและการออกใบอนุญาตใช้เรือ และการประกันภัยเรือโดยสาร พ.ศ. 2552 ซึ่งแก้ไขเพิ่มเติมโดยกฎกระทรวงกําหนดหลักเกณฑ์ วิธีการและเงื่อนไขในการขอและการออกใบอนุญาตใช้เรือ และการประกันภัยเรือโดยสาร (ฉบับที่ 2) พ.ศ. 2561 เพื่อเป็นมาตรการสนับสนุนในการควบคุมมิให้มีการใช้เรือประมงโดยผิดกฎหมาย ขาดการรายงาน และไร้การควบคุม โดยกฎกระทรวง และข้อบังคับดังกล่าว ได้ใช้บังคับมาประมาณ 5 ปีแล้ว ปรากฏว่าสภาพการณ์ในปัจจุบันในการขอรับและการออกใบอนุญาตใช้เรือในปัจจุบันได้เปลี่ยนแปลงไป สถาณการณ์การใช้เรือประมงโดยผิดกฎหมาย ขาดการรายงาน และไร้การควบคุมได้คลี่คลายลง กรมเจ้าท่า เล็งเห็นสมควรปรับปรุงกฎกระทรวง และข้อบังคับดังกล่าวเพื่อบรรเทาภาระให้แก่ประชาชนที่เป็นเจ้าของเรือประมงในการขอใบอนุญาตใช้เรือ
ทั้งนี้ สํานักมาตรฐานเรือ สํานักมาตรฐานทะเบียนเรือ สํานักกฎหมาย ได้จัดทําร่างข้อบังคับกรมเจ้าท่า 2 ฉบับ ดังกล่าว เพื่อปรับปรุงหลักเกณฑ์ วิธีการ และเงื่อนไขในการออกใบสําคัญรับรองการตรวจเรือเพื่ออนุญาตให้ใช้เรือ และใบสําคัญแสดงการตรวจเรือเพื่อจดทะเบียนเรือไทยสําหรับเรือประมง พ.ศ.2561 และปรับปรุงหลักเกณฑ์ วิธีการ และเงื่อนไขในการออกใบใบอนุญาตใช้เรือ และการประกันภัยเรือโดยสาร พ.ศ.2552 ให้สอดคล้องตามสภาวการณ์ในปัจจุบัน เสริมศักยภาพการดําเนินงานด้านการตรวจเรือของกรมเจ้าท่า ให้มีประสิทธิภาพอย่างสูงสุดต่อไป
รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม มอบของขวัญปีใหม่แก่ผู้ใช้ทาง เปิดให้ใช้มอเตอร์เวย์ฟรี 5 เส้นทาง
วันพฤหัสบดีที่ 21 ธันวาคม 2566
กรมทางหลวง กระทรวงคมนาคม มอบของขวัญปีใหม่แก่ผู้ใช้ทาง เปิดให้ใช้มอเตอร์เวย์ฟรี 5 เส้นทาง
...
กรมทางหลวง กระทรวงคมนาคม มอบของขวัญปีใหม่แก่ผู้ใช้ทาง เปิดให้ใช้มอเตอร์เวย์ฟรี 5 เส้นทาง ตามนโยบาย“คมนาคมเพื่อความอุดมสุขของประชาชน” เพื่อลดภาระค่าใช้จ่ายของประชาชนและเพื่อบรรเทาปัญหาจราจรติดขัดในช่วงเทศกาลปีใหม่ โดยมีรายละเอียด ดังนี้
- มอเตอร์เวย์สาย 7 (กรุงเทพฯ - บ้านฉาง)
- มอเตอร์เวย์สาย 9 (บางปะอิน - บางพลี และ พระประแดง - บางขุนเทียน)
*เปิดให้วิ่งฟรี เวลา 00.01 น. ของวันที่ 28 ธ.ค. 66 - 24.00 น. ของวันที่ 3 ม.ค. 67*
- มอเตอร์เวย์สาย 81 (บางใหญ่ - กาญจนบุรี) *เฉพาะช่วง ด่านฯ นครปฐมตะวันตก - ด่านฯ กาญจนบุรี
*เปิดให้วิ่งฟรี เวลา 16.30 น. ของวันที่ 27 ธ.ค. 66 - 24.00 น. ของวันที่ 3 ม.ค. 67*
- มอเตอร์เวย์สาย 6 (บางปะอิน - นครราชสีมา) เฉพาะช่วง อ.ปากช่อง - ทางเลี่ยงเมืองนครราชสีมา
เปิดให้ทดลองใช้ฟรี ตั้งแต่เวลา 00.01 น. วันที่ 28 ธ.ค. 66 เป็นต้นไป
#กองทางหลวงพิเศษระหว่างเมือง #มอเตอร์เวย์ #motorway
#ปีใหม่2567 #วิ่งฟรี #กรุงเทพมหานคร #ชลบุรี #ระยอง #บางปะอิน #โคราช #กาญจนบุรี
รัฐบาลไทย-ข่าวทำเนียบรัฐบาล-รมว.ดีอี เปิดงาน ‘NT Connect : Digital Gov Next Move’ ดันรัฐบาลดิจิทัล เดินหน้าแผนยุทธศาสตร์ซอฟต์พาวเวอร์
วันพฤหัสบดีที่ 21 ธันวาคม 2566
รมว.ดีอี เปิดงาน ‘NT Connect : Digital Gov Next Move’ ดันรัฐบาลดิจิทัล เดินหน้าแผนยุทธศาสตร์ซอฟต์พาวเวอร์
รมว.ดีอี เปิดงาน ‘NT Connect : Digital Gov Next Move’ ดันรัฐบาลดิจิทัล เดินหน้าแผนยุทธศาสตร์ซอฟต์พาวเวอร์
วันนี้ (20 ธันวาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานในงาน NT Connect : Digital GOV Next Move และปาฐกถาพิเศษในหัวข้อ "DigitalGOV Next Move" โดยมี นางสาวแพทองธาร ชินวัตร รองประธานคณะกรรมการยุทธศาสตร์ซอฟต์พาวเวอร์แห่งชาติ และหัวหน้าพรรคเพื่อไทย ร่วมเป็นเกียรติกล่าวกล่าวปาฐกถาพิเศษในหัวข้อ “ยุทธศาสตร์ซอฟต์พาวเวอร์สร้างศักยภาพประเทศไทย” ตอกย้ําการทํางานตามยุทธศาสตร์ซอฟต์พาวเวอร์ ดันรัฐบาลดิจิทัล สร้างเครื่องมือทันสมัย ใกล้ชิดช่วยเหลือประชาชน พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลฯ, คณะผู้บริหาร และหน่วยงานในสังกัด เข้าร่วม ณ ห้องแกรนด์ บอลรูม NT สํานักงานใหญ่ ถ.แจ้งวัฒนะ กทม.
สําหรับการจัดงานดังกล่าว มีวัตถุประสงค์เพื่อให้หน่วยงานภาครัฐได้มีโอกาสพบปะ แลกเปลี่ยนข้อมูลในการติดตามความก้าวหน้าการพัฒนาด้านดิจิทัล ตลอดจนแนวทางการยกระดับการบริหารงานและบริการของหน่วยงานภาครัฐด้วยดิจิทัล
.........................................................
รัฐบาลไทย-ข่าวทำเนียบรัฐบาล-SME D Bank เคียงข้างเอสเอ็มอีไทย ช่วยเหลือแก้หนี้ยั่งยืน ดันมาตรการ ‘3 ลด ปลดหนี้’ สร้างโอกาสธุรกิจ เริ่มต้นใหม่ พร้อมไปต่อ
วันพฤหัสบดีที่ 21 ธันวาคม 2566
21/12/2566
SME D Bank เคียงข้างเอสเอ็มอีไทย ช่วยเหลือแก้หนี้ยั่งยืน ดันมาตรการ ‘3 ลด ปลดหนี้’ สร้างโอกาสธุรกิจ เริ่มต้นใหม่ พร้อมไปต่อ
SME D Bank ขานรับนโยบายรัฐบาล เดินหน้าแก้ปัญหาหนี้อย่างยั่งยืนให้แก่เอสเอ็มอีไทย ออกมาตรการ “3 ลด ปลดหนี้” ทั้งลดเงินผ่อน ลดเงินต้น และลดดอกเบี้ย สร้างโอกาสเริ่มต้นใหม่ พร้อมเดินหน้าธุรกิจได้อีกครั้ง แจ้งความประสงค์ภายในเดือนมกราคม 2567
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ตามที่นโยบายรัฐบาลให้ความสําคัญกับการแก้ไขปัญหาหนี้ทั้งระบบ กําหนดเป็นวาระแห่งชาติ โดยเฉพาะลูกหนี้รายย่อยและผู้ประกอบการเอสเอ็มอี ดังนั้น SME D Bank ในฐานะสถาบันการเงินเฉพาะกิจของรัฐ พร้อมเคียงข้างช่วยเหลือผู้ประกอบการเอสเอ็มอีที่ได้รับผลกระทบจากโควิด-19 และกลุ่มเปราะบาง ให้ลดภาระทางการเงิน รักษาสถานะไม่ตกชั้นหนี้ และสร้างโอกาสเริ่มต้นใหม่ กลับมาเดินหน้าธุรกิจได้ดีอีกครั้ง ด้วยการออกมาตรการ “3 ลด ปลดหนี้” ได้แก่ 1. ลดผ่อน ปรับวงเงินการผ่อนชําระ ตามความสามารถของกิจการ 2. ลดเงินต้น ปรับโครงสร้าง เพิ่มความยืดหยุ่นให้ธุรกิจ นําเงินค่างวดมาชําระตามเงื่อนไข สามารถตัดเงินต้นค่างวด 100% เป็นเวลา 2 ปี อีกทั้ง ลดดอกเบี้ยค้างให้ทั้งหมด และ 3.ลดดอกเบี้ย สําหรับผู้ประกอบการเอสเอ็มอีที่ได้รับผลกระทบจากโควิด-19 (รหัส 21) ยกดอกเบี้ยคงค้างให้ทั้งหมด เมื่อชําระตามเงื่อนไขของธนาคาร หรือปิดบัญชี ลดดอกเบี้ยค้างให้ 100% ช่วยคลายความกังวลใจ เริ่มต้นธุรกิจใหม่ได้อีกครั้ง
"SME D Bank พร้อมดูแลช่วยเหลือผู้ประกอบการเอสเอ็มอีก้าวข้ามอุปสรรคและลดผลกระทบจากวิกฤตโควิด-19 อย่างต่อเนื่อง ซึ่งมาตรการ “3 ลด ปลดหนี้” จะช่วยแบ่งเบาภาระทางการเงิน เพิ่มความยืดหยุ่นในการชําระหนี้ เพิ่มประสิทธิภาพในการบริหารจัดการธุรกิจ และเปิดโอกาสให้กลับมาเดินหน้าธุรกิจได้อีกครั้ง คาดจะช่วยเหลือผู้ประกอบการเอสเอ็มอีที่เป็นลูกค้าธนาคารได้กว่า 38,000 ราย" นางสาวนารถนารี กล่าว
นอกจากนั้น ยังให้ความช่วยเหลือควบคู่กับด้าน “การพัฒนา” ผ่านโครงการ “SME D Coach” จัดทีมโค้ชมืออาชีพให้คําปรึกษาแนะนําและดูแลแก้ปัญหาให้ผู้ประกอบการเอสเอ็มอีอย่างใกล้ชิด จนสามารถปรับตัว และก้าวผ่านสถานการณ์ต่าง ๆ ไปได้ด้วยดี
ลูกค้าธนาคารสามารถแจ้งความประสงค์ได้ภายในเดือนมกราคม 2567 ผ่านช่องทางต่าง ๆ เช่น เว็บไซต์ SME D Bank (https://www.smebank.co.th/), LINE Official Account : SME Development Bank และสาขา SME D Bank ทั่วประเทศ เป็นต้น สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-รัฐแจกของขวัญปีใหม่ ปชช. ตรึงราคาดีเซล-LPG -ช่วยค่าไฟกลุ่มเปราะบาง
วันพฤหัสบดีที่ 21 ธันวาคม 2566
รัฐแจกของขวัญปีใหม่ ปชช. ตรึงราคาดีเซล-LPG -ช่วยค่าไฟกลุ่มเปราะบาง
.....
รัฐแจกของขวัญปีใหม่ ปชช. ตรึงราคาดีเซล-LPG -ช่วยค่าไฟกลุ่มเปราะบาง
.
ที่ประชุม ครม. (วันที่ 19 ธ.ค. 2566) มีมติเห็นชอบมาตรการลดภาระค่าใช้จ่ายด้านพลังงานให้แก่ประชาชน ซึ่งเป็นมาตรการต่อเนื่องจากมาตรการที่ดําเนินในช่วงเดือน ก.ย. 2566 - ธ.ค. 2566 ตามที่กระทรวงพลังงาน (พน.) เสนอ
.
มาตรการลดภาระค่าใช้จ่ายด้านน้ํามันเชื้อเพลิงและด้านไฟฟ้า ดังนี้
(1) ราคาน้ํามันดีเซล ตรึงราคาไม่ให้เกิน 30 บาทต่อลิตร (ตั้งแต่วันที่ 1 ม.ค. 2567 - 31 มี.ค. 2567) โดยมี พน. และกระทรวงการคลัง ร่วมกันบริหารจัดการราคาขายปลีก โดยใช้กลไกของภาษีสรรพสามิตและกองทุนน้ํามันเชื้อเพลิง
(2) ราคา LPG ตรึงราคาขายปลีกที่ระดับ 423 บาทต่อถังขนาด 15 กิโลกรัม (ตั้งแต่วันที่ 1 ม.ค. 2567 - 31 มี.ค. 2567) โดย พน. บริหารผ่านกลไกกองทุนน้ํามันเชื้อเพลิง
(3) ให้คณะกรรมการกํากับกิจการพลังงาน พิจารณาดําเนินการตรึงอัตราค่าไฟฟ้าที่ประกาศเรียกเก็บกับผู้ใช้ไฟฟ้า “รอบเดือน ม.ค. 2567 - เม.ย. 2567” ในอัตราไม่เกิน 4.20 บาทต่อหน่วยต่อไป
(4) ช่วยเหลือค่าไฟฟ้าของกลุ่มผู้ใช้ไฟฟ้าบ้านที่ใช้ไฟฟ้า ไม่เกิน 300 หน่วยต่อเดือน "ซึ่งเป็นกลุ่มเปราะบาง" คงไว้ที่ 3.99 บาทต่อหน่วย ซึ่งจะเป็นการลดเป็นเวลา 4 เดือน (รอบบิล ม.ค. – เม.ย. 2567)
.
มาตรการลดภาระค่าใช้จ่ายด้านพลังงานเหล่านี้ เป็นการแบ่งเบาภาระให้ประชาชนระยะสั้น สําหรับการดําเนินการในระยะยาวนั้น ได้มีการจัดตั้งคณะมาทํางานเพื่อปรับทั้งระบบและโครงสร้างราคาพลังงานแล้ว ทั้งนี้ รัฐบาลจะแจ้งค่าไฟฟ้าให้ทราบหลังจากได้เห็นราคาก๊าซ ณ วันที่ 1 ม.ค. 2567 อีกครั้ง
.
อ่านเพิ่มเติม : https://www.thaigov.go.th/news/contents/details/76353
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดดีอี ร่วมหารือแนวทางยกระดับการปฏิบัติงานราชการด้วยเทคโนโลยีดิจิทัล
วันพฤหัสบดีที่ 21 ธันวาคม 2566
ปลัดดีอี ร่วมหารือแนวทางยกระดับการปฏิบัติงานราชการด้วยเทคโนโลยีดิจิทัล
ปลัดดีอี ร่วมหารือแนวทางยกระดับการปฏิบัติงานราชการด้วยเทคโนโลยีดิจิทัล
วันนี้ (21 ธันวาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) พร้อมด้วย นางสาวอ้อนฟ้า เวชชาชีวะ เลขาธิการสํานักงานคณะกรรมการพัฒนาระบบราชการ (ก.พ.ร.) ได้ร่วมหารือกับสํานักงานพัฒนาธุรกรรมทางอิเล็กทรอนิกส์ และบริษัท อินเทอร์เน็ตประเทศไทย จํากัด (มหาชน) ในฐานะตัวแทนผู้ให้บริการ เพื่อหาแนวทางการนําเทคโนโลยีดิจิทัลมาใช้เพื่อยกระดับการปฏิบัติงานราชการให้มีประสิทธิภาพ ปลอดภัย และดําเนินงานได้รวดเร็วยิ่งขึ้น เพื่อเตรียมพร้อมสําหรับการพัฒนาประเทศไทยสู่รัฐบาลดิจิทัล โดยมี คณะผู้บริหารหน่วยงานในสังกัดกระทรวงเข้าร่วม ณ ห้องประชุมฝ่ายบริหาร ชั้น 5 สํานักงานคณะกรรมการพัฒนาระบบราชการ
......................................................................
รัฐบาลไทย-ข่าวทำเนียบรัฐบาล-“อนุทิน” ย้ำทุกหน่วยงานมหาดไทยพร้อมหนุนนโยบายซอฟต์พาวเวอร์ของรัฐบาล พรุ่งนี้ 21 ธ.ค. เตรียมเปิดกระทรวงต้อนรับผู้เกี่ยวข้องประชุมแผนงาน Maha Songkran World Water Festival
วันพฤหัสบดีที่ 21 ธันวาคม 2566
21/12/2566
“อนุทิน” ย้ําทุกหน่วยงานมหาดไทยพร้อมหนุนนโยบายซอฟต์พาวเวอร์ของรัฐบาล พรุ่งนี้ 21 ธ.ค. เตรียมเปิดกระทรวงต้อนรับผู้เกี่ยวข้องประชุมแผนงาน Maha Songkran World Water Festival
“อนุทิน” ย้ําทุกหน่วยงานมหาดไทยพร้อมหนุนนโยบายซอฟต์พาวเวอร์ของรัฐบาล พรุ่งนี้ 21 ธ.ค. เตรียมเปิดกระทรวงต้อนรับผู้เกี่ยวข้องประชุมแผนงาน Maha Songkran World Water Festival ดันสงกรานต์ไทยเป็นเทศกาลระดับโลก
น.ส.ไตรศุลี ไตรสรณกุล เลขานุการ รมว.มหาดไทย และ โฆษกกระทรวงมหาดไทย กล่าวว่า ในวันพรุ่งนี้ (21 ธ.ค.) เวลา 15.30 น. จะมีการประชุมพิจารณาแผนงาน Maha Songkran World Water Festival ที่ห้องประชุมราชสีห์ ศาลาว่าการกระทรวงมหาดไทย โดยมีผู้แทนจากภาคส่วนที่เกี่ยวข้องเข้าร่วม อาทิ นายอนุทิน ชาญวีรกูล รองนายกรัฐมนตรีและรมว.มหาดไทย น.ส.แพรทองธาร ชินวัตร ประธานคณะกรรมการพัฒนาซอฟต์พาวเวอร์แห่งชาติ คณะกรรมการซอฟต์พาวเวอร์ฯ ประธานอนุกรรมการขับเคลื่อนซอฟต์พาวเวอร์แต่ละด้าน การท่องเที่ยวแห่งประเทศไทย(ททท.) ปลัดกระทรวง ตลอดจนผู้แทนหน่วยงานภาครัฐและเอกชนเข้าร่วม และมีผู้ว่าราชการจังหวัดทั่วประเทศร่วมประชุมผ่านระบบสื่ออิเล็กทรอนิกส์ (Zoom Meeting)
การประชุมครั้งนี้ เป็นส่วนหนึ่งของการขับเคลื่อนยุทธศาสตร์ซอฟท์พาวเวอร์ของประเทศไทย ตามนโยบายของรัฐบาลภายใต้การนําของนายเศรษฐา ทวีสิน นายกรัฐมนตรีและรมว.คลัง ที่จะผลักดันให้สงกรานต์เป็นเทศกาลระดับโลกเพื่อส่งเสริมการท่องเที่ยวและกระตุ้นเศรษฐกิจของประเทศ โดยให้หน่วยงานของกระทรวงมหาดไทย เช่น จังหวัดทั่วประเทศ กรุงเทพมหานคร เข้ามาเป็นกลไกขับเคลื่อน
น.ส.ไตรศุลี กล่าวว่า การประชุมจะพิจารณาเกี่ยวกับรายละเอียดของงาน Maha Songkran World Water Festival ซึ่งทั้ง 76 จังหวัดจะต้องเตรียมการ การจัดส่งสินค้าและผลิตภัณฑ์ที่เป็นดีของเด่นของแต่ละจังหวัดเพื่อจําหน่ายภายในงาน การจัดเตรียมพื้นที่ของกรุงเทพมหานครเพื่อจัดงานตั้งแต่บริเวณแยกผ่านฟ้าลีลาศ ถนนราชดําเนินกลางไปจนถึงท้องสนามหลวง การสนับสนุนน้ําสะอาดสําหรับการจัดกิจกรรมของการประปานครหลวง ตลอดจนการจัดหากระแสไฟฟ้า ประดับไฟในการจัดงานโดยการไฟฟ้านครหลวง เป็นต้น
"รมว.มหาดไทย มีนโยบายให้หน่วยงานของกระทรวงสนับสนุนทุกนโยบายสําคัญของรัฐบาล รวมถึงเรื่องของซอฟต์พาวเวอร์ และท่านก็ยินที่กลไกของกระทรวงมหาดไทยจะมีบทบาทสําคัญในการผลักดันให้เทศกาลสงกรานต์ในประเทศไทยที่เพิ่งได้รับการขึ้นทะเบียนจากยูเนสโก ให้เป็นมรดกภูมิปัญญาทางวัฒนธรรมของมนุษยชาติ ซึ่งถือเป็นมรดกทางภูมิปัญญาลําดับที่ 4 ที่ไทยได้ขึ้นทะเบียนต่อจากโขน นวดไทย และโนรา ให้เป็นที่รู้จักไปทั่วโลก ดึงดูดนักท่องเที่ยวเข้าสู่ประเทศไทย สร้างรายได้ให้ประชาชนและสร้างการเติบโตให้เศรษฐกิจไทยได้อย่างยั่งยืน” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-Govt launches “Coding for Better Life” program to promote development of digital ecosystem and human capital
วันพฤหัสบดีที่ 21 ธันวาคม 2566
21/12/2566
Govt launches “Coding for Better Life” program to promote development of digital ecosystem and human capital
Govt launches “Coding for Better Life” program to promote development of digital ecosystem and human capital
December 21, 2023, Government Spokesperson Chai Wacharonke disclosed that the Government has a policy to promote digital technology to enhance national competitiveness. The Digital Economy Promotion Agency (DEPA), in collaboration with partners from both the public and private sectors, has recently launched the “Coding for Better Life” program to promote the development of digital ecosystem and human capital.
The “Coding for Better Life” program is part of the Ministry of Digital Economy and Society’s long-term plan to sustainably tackle shortage of workforces with digital literacy through developing coding skill in youths, instructors, educational personnel, parents, and the broader public, and upgrading related basic infrastructure.
The development of digital ecosystem under the “Coding for Better Life” program will be carried out in 4 areas:
1. Development of Coding Infrastructure in 1,500 schools nationwide
2. Coding Coach Incubation to develop coding curricula and enhance teaching skills of over 3,000 instructors. More than 20 coding curricula in 3 levels (Basic, Intermediate and Advanced) will be developed.
3. Acceleration Through Coding Challenge to foster extracurricular learning by actively engaging teachers and students in intensive coding skill enhancement program
4. Awareness Coding Thailand to create awareness on coding among parents and the public, and to apply coding skills in wide-ranging contexts, e.g., agriculture, business operations, technology and creative digital innovation, etc.
The Government Spokesperson added that the Government continues to push forward the development of digital investment and human capital. Prime Minister and Minister of Finance Srettha Thavisin has met and discussed possible cooperation with global tech giants, such as Google, Microsoft, Apple, and Huawei. Apple, in particular, is considering its collaboration with Thailand in sharpening skills of Thai application developers through human resource development program and business collaboration.
The Prime Minister handed down a policy on promoting digital knowledge and skill to cover both infrastructure and skill development, such as, upskill - reskill, in order to prepare for the transition and in line with the labor market demand. In his dialogues with world’s leading firms, the Prime Minister also encouraged business matching to enhance national competitiveness and drive forward Thailand’s digital economy at the global level.
รัฐบาลไทย-ข่าวทำเนียบรัฐบาล-รัดเกล้า เผย มติ กกร. วานนี้ (6 ธ.ค. 66) ชี้ให้เห็นรัฐบาลมาถูกทางในการแก้ปัญหาเศรษฐกิจหนี้นอกระบบ  พลังงานยืนยันตั้งใจแก้ปัญหาค่าไฟฟ้าไม่ให้กระทบกับประชาชน
วันพฤหัสบดีที่ 7 ธันวาคม 2566
07/12/2566
รัดเกล้า เผย มติ กกร. วานนี้ (6 ธ.ค. 66) ชี้ให้เห็นรัฐบาลมาถูกทางในการแก้ปัญหาเศรษฐกิจหนี้นอกระบบ  พลังงานยืนยันตั้งใจแก้ปัญหาค่าไฟฟ้าไม่ให้กระทบกับประชาชน
รัดเกล้า เผย มติ กกร. วานนี้ (6 ธ.ค. 66) ชี้ให้เห็นรัฐบาลมาถูกทางในการแก้ปัญหาเศรษฐกิจหนี้นอกระบบ  พลังงานยืนยันตั้งใจแก้ปัญหาค่าไฟฟ้าไม่ให้กระทบกับประชาชน
วันนี้ (7 ธ.ค. 66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวถึงที่คณะกรรมการร่วมภาคเอกชน 3 สถาบัน (กกร.) เมื่อวานนี้ ประเมินเศรษฐกิจไทยปี 67 แนวโน้มขยายตัว พร้อมมองว่าหากนโยบายเติมเงินใน digital wallet จะช่วยเพิ่มการเติบโตของ GDP ได้อีก และเห็นด้วยกับนโยบายเปิดลงทะเบียนแก้ไขปัญหาหนี้ นอกจากนี้ยังอยากให้รัฐบาลยืนพื้นราคาไฟฟ้า เดิม 3.99 บาท/หน่วย ออกไปอีก 4 เดือน รีบจัดตั้ง กรอ.พลังงาน เพื่อแก้ปัญหาพลังงานอย่างยั่งยืน
ทําให้เห็นว่ารัฐบาลมาถูกทางในการแก้ปัญหาเศรษฐกิจ​ ทั้งดิจิทัลวอลเล็ต ที่มองว่าจะสามารถกระตุ้นเศรษฐกิจได้อย่างแท้จริง
นอกจากนี้ยังเห็นความสําคัญในการแก้ไขปัญหาหนี้นอกระบบ ที่จะสามารถทําให้ประชาชนลืมตาอ้าปากได้ สามารถใช้ชีวิตได้อย่างปกติสุข ไม่ต้องกลัวคนมาทวงหนี้รายวัน ทั้งนี้นายกฯจะแถลงแก้ไขปัญหาหนี้อีกครั้งในวันที่ 12 ธ.ค.แก้หนี้ทุกรูปแบบ
สําหรับในเรื่องค่าไฟฟ้า กระทรวงพลังงานยืนยันที่จะทําเต็มที่เพื่อดูแลต้นทุนราคาพลังงาน​ และจะพยายามให้กระทบกับประชาชนน้อยที่สุดควบคู่กับการผลักดันราคาให้ใกล้เคียงกับราคาปัจจุบันมากที่สุด
"รัฐบาลโดยกระทรวงพลังงาน เข้าใจความเดือดร้อนของพี่น้องประชาชนในเรื่องของค่าไฟฟ้าเป็นอย่างดี ซึ่งนายพีระพันธุ์ สาลีรัฐวิภาค รัฐมนตรี ได้ดําเนินการเรื่องค่าไฟฟ้ามาระยะหนึ่งแล้ว เพื่อไม่ให้ราคาอยู่ในระดับที่ไม่เปลี่ยนแปลงจากเดิม โดยจะทําอย่างเต็มที่ เพื่อประโยชน์ของประชาชน ดังนั้นก็ขอให้ประชาชน มั่นใจว่าราคาไฟฟ้าจะไม่สร้างความเดือดร้อนให้กับประชาชน"นางรัดเกล้า กล่าว